stanford-oval/wikipedia huggingface dataset:
พ.ศ. 2516
วันเกิด > สิงหาคม

2 สิงหาคม
กุลสตรี ศิริพงษ์ปรีดา นักแสดง นักร้อง และนางแบบชาวไทย
ปราบดา หยุ่น นักเขียนชาวไทย
6 สิงหาคม – วีรา ฟาร์มิกา นักแสดงชาวอเมริกัน
9 สิงหาคม – ฟีลิปโป อินซากี นักฟุตบอลชาวอิตาลี
11 สิงหาคม – เกียรติศักดิ์ เสนาเมือง นักฟุตบอลชายชาวไทย
16 สิงหาคม - ไธรา ฟอน เวสเทิร์นฮาเกน
19 สิงหาคม – เจ้าหญิงเมตเต-มาริต มกุฎราชกุมารีแห่งนอร์เวย์
20 สิงหาคม
ทรงยศ สุขมากอนันต์ ผู้กำกับภาพยนตร์ชาวไทย
ปฏิวัติ เรืองศรี นักร้องและนักแสดงชาวไทย
21 สิงหาคม –
เซอร์เกย์ บริน ผู้ประกอบการชาวอเมริกันเชื้อสายรัสเซีย
นีโคไล วาลูเอฟ นักมวยสากลและนักการเมืองชาวรัสเซีย
22 สิงหาคม – ศรราม เทพพิทักษ์ นักร้องและนักแสดงชาวไทย
24 สิงหาคม – เกรย์ ดีไลล์ นักพากย์ชาวอเมริกัน
วันเกิด > กันยายน

3 กันยายน – อัษฎา พานิชกุล นักแสดงชาวไทย
4 กันยายน – เจสัน เดวิด แฟรงก์ นักแสดงและนักศิลปะป้องกันตัวชาวอเมริกัน
6 กันยายน
เกร็ก รูเชดสกี นักเทนนิสชาวอังกฤษ
การ์โล กูดีชีนี นักฟุตบอลชาวอิตาลี
11 กันยายน – ซู โหย่วเผิง นักร้องและนักแสดงชาวไต้หวัน
12 กันยายน – พอล วอล์กเกอร์ นักแสดงชาวอเมริกัน (ถึงแก่กรรม 30 พฤศจิกายน พ.ศ. 2556)
13 กันยายน
เศกพล อุ่นสำราญ นักร้องและนักดนตรีชาวไทย
ฟาบีโอ กันนาวาโร นักฟุตบอลชาวอิตาลี
14 กันยายน
แอนดรูว์ ลินคอล์น นักแสดงชาวอังกฤษ
นาส แร็ปเปอร์ชาวแอฟริกัน-อเมริกัน
15 กันยายน – เจ้าชายดาเนียล ดยุกแห่งเวสเตร์เยิตลันด์
18 กันยายน
เจมส์ มาร์สเดน นักแสดงชาวอเมริกัน
มาร์ก ชัทเทิลเวิร์ธ ผู้ประกอบการชาวแอฟริกาใต้
19 กันยายน
พสิษฐ์ ธนชัยบุญยรัตน์ – นักร้องชาวไทย
วันเกิด > ตุลาคม

3 ตุลาคม – เนฟ แคมป์เบิล นักแสดงชาวแคนาดา
4 ตุลาคม – คริส พาร์กส์ นักมวยปล้ำอาชีพชาวอเมริกัน
10 ตุลาคม
วีระศักดิ์ ขอบเขต ผู้ประกาศข่าวชาวไทย
มาริโอ โลเปซ นักแสดงชาวอเมริกัน
11 ตุลาคม – ทะเกะชิ คะเนะชิโระ นักแสดงชาวไต้หวัน-ญี่ปุ่น
13 ตุลาคม – นะนะโกะ มะสึชิมะ นักแสดงชาวญี่ปุ่น
22 ตุลาคม
ดีโล บราวน์ นักมวยปล้ำอาชีพชาวอเมริกัน
อิจิโร ซุซุกิ นักเบสบอลชาวญี่ปุ่น
26 ตุลาคม – ทะกะโอะ โยะชิดะ นักมวยปล้ำอาชีพชาวญี่ปุ่น
28 ตุลาคม – มอนเทล วอนเทเวียส พอร์เตอร์ นักมวยปล้ำอาชีพชาวอเมริกัน
29 ตุลาคม – รอแบร์ ปีแร็ส นักฟุตบอลชาวฝรั่งเศส
30 ตุลาคม – อดัม โคปแลนด์ นักมวยปล้ำอาชีพชาวแคนาดา
วันเกิด > พฤศจิกายน

1 พฤศจิกายน
วิชชุดา สวนสุวรรณ นักแสดงชาวไทย (ถึงแก่กรรม 7 มกราคม พ.ศ. 2536)
ไอศวรรยา ราย นักแสดงชาวอินเดีย
3 พฤศจิกายน – มิก ทอมสัน นักดนตรีชาวอเมริกัน
5 พฤศจิกายน – จอห์นนี เดมอน นักเบสบอลชาวอเมริกัน
9 พฤศจิกายน – นิก ลาเชย์ นักร้องชาวอเมริกัน
21 พฤศจิกายน – นพชัย ชัยนาม นักแสดงชาวไทย
23 พฤศจิกายน – เจ้าหญิงโซเฟีย ดัชเชสแห่งกาลาเบรีย
25 พฤศจิกายน – วินรวีร์ ใหญ่เสมอ นักร้องและนักแสดงชาวไทย
29 พฤศจิกายน – ไรอัน กิกส์ นักฟุตบอลชาวเวลส์
30 พฤศจิกายน – เจสัน เรโซ นักมวยปล้ำอาชีพชาวแคนาดา
วันเกิด > ธันวาคม

2 ธันวาคม
โมนิกา เซเลส นักเทนนิสชาวฮังการี-ยูโกสลาเวีย
อุเทน พรหมมินทร์ นักร้องชาวไทย
4 ธันวาคม – ไทรา แบงส์ นางแบบและพิธีกรชาวอเมริกัน
8 ธันวาคม
โกะโร อินะงะกิ นักร้องและนักแสดงชาวญี่ปุ่น
เฉลิม ปานเกิด นักแสดงตลกชาวไทย
คอรีย์ เทย์เลอร์ นักร้องชาวอเมริกัน
10 ธันวาคม – อรรถพร ธีมากร นักร้องและนักแสดงชาวไทย
15 ธันวาคม – มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ อดีตนายกเทศมนตรีเมืองอุทัยธานี นักการเมืองชาวไทย
16 ธันวาคม – กุมารทอง ป.ปลื้มกมล นักมวยสากลชาวไทย
24 ธันวาคม – สเตเฟนี เมเยอร์ นักเขียนชาวอเมริกัน
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2516
วันถึงแก่กรรม > มกราคม

22 มกราคม – ลินดอน บี. จอห์นสัน ประธานาธิบดีคนที่ 36 แห่งสหรัฐอเมริกา (เกิด 27 สิงหาคม พ.ศ. 2451)
24 มกราคม – มะซะโอะ โอะบะ นักมวยสากลชาวญี่ปุ่น (เกิด 21 ตุลาคม พ.ศ. 2492)
26 มกราคม – เอดเวิร์ด จี. โรบินสัน นักแสดงชาวอเมริกัน (เกิด 12 ธันวาคม พ.ศ. 2436)
วันถึงแก่กรรม > มีนาคม

6 มีนาคม – เพิร์ล เอส. บัค นักเขียนชาวอเมริกัน (เกิด 26 มิถุนายน พ.ศ. 2435)
วันถึงแก่กรรม > เมษายน

8 เมษายน – ปาโบล ปีกัสโซ ศิลปินชาวสเปน (เกิด 25 ตุลาคม พ.ศ. 2424)
วันถึงแก่กรรม > พฤษภาคม

21 พฤษภาคม – จารุพัตรา ศุภชลาศัย (ประสูติ 29 พฤษภาคม พ.ศ. 2447)
วันถึงแก่กรรม > มิถุนายน

9 มิถุนายน – เอริช ฟอน มันชไตน์ ผู้บังคับบัญชากองทหารชาวเยอรมัน (เกิด 24 พฤศจิกายน พ.ศ. 2430)
วันถึงแก่กรรม > กรกฎาคม

20 กรกฎาคม
บรูซ ลี นักแสดงและผู้เชี่ยวชาญศิลปะการต่อสู้ป้องกันตัวชาวจีน-อเมริกัน (เกิด 27 พฤศจิกายน พ.ศ. 2483)
โรเบิร์ต สมิธสัน ศิลปินชาวอเมริกัน (2 มกราคม พ.ศ. 2481)
วันถึงแก่กรรม > สิงหาคม

6 สิงหาคม – ฟุลเคนเซียว บาติสตา ประธานาธิบดีคนที่ 9 และ 12 ของประเทศคิวบา (เกิด 16 มกราคม พ.ศ. 2444)
16 สิงหาคม – เซลมัน แวกส์มัน นักชีวเคมีชาวอเมริกันเชื้อสายยูเครน (เกิด 22 กรกฎาคม พ.ศ. 2431)
31 สิงหาคม – จอห์น ฟอร์ด ผู้กำกับภาพยนตร์ชาวอเมริกัน (เกิด 1 กุมภาพันธ์ พ.ศ. 2437)
วันถึงแก่กรรม > กันยายน

2 กันยายน – เจ. อาร์. อาร์. โทลคีน นักเขียนชาวอังกฤษ (เกิด 3 มกราคม พ.ศ. 2435)
15 กันยายน – สมเด็จพระเจ้ากุสตาฟที่ 6 อดอล์ฟแห่งสวีเดน (พระราชสมภพ 11 พฤศจิกายน พ.ศ. 2425)
23 กันยายน – ปาโบล เนรูดา กวีชาวชิลี (เกิด 12 กรกฎาคม พ.ศ. 2447)
29 กันยายน – ดับเบิลยู. เอช. ออเดน กวีชาวอังกฤษ (เกิด 21 กุมภาพันธ์ พ.ศ. 2450)
วันถึงแก่กรรม > ธันวาคม

3 ธันวาคม – หม่อมเจ้าพัฒนายุคุณวรรณ ดิศกุล (ประสูติ 8 มกราคม พ.ศ. 2441)
18 ธันวาคม – เดวิด เบนกูเรียน นายักรัฐมนตรีคนที่ 1 และ 3 ของประเทศอิสราเอล (เกิด 16 ตุลาคม พ.ศ. 2429)
20 ธันวาคม – บ็อบบี ดาริน นักร้อง นักแต่งเพลง และนักแสดงชาวอเมริกัน (เกิด 14 พฤษภาคม พ.ศ. 2479)
23 ธันวาคม – เจอราร์ด ปีเตอร์ ไคเปอร์ นักดาราศาสตร์ชาวอเมริกันเชื้อสายเนเธอร์แลนด์ (เกิด 7 ธันวาคม พ.ศ. 2448)
ปีนี้ในบันเทิงคดี

14 มีนาคม - วันเกิด โมริ ชิน ตัวละครจากเรื่องซามูไรทรูปเปอร์
9 มิถุนายน - วันเกิด ดาเตะ เซจิ ตัวละครจากเรื่องซามูไรทรูปเปอร์
15 สิงหาคม - วันเกิด ซานาดะ เรียว ตัวละครจากเรื่องซามูไรทรูปเปอร์
1 กันยายน - วันเกิด ชู เร ฟาน ตัวละครจากเรื่องซามูไรทรูปเปอร์
10 ตุลาคม - วันเกิด ฮาชิบะ โทมะ ตัวละครจากเรื่องซามูไรทรูปเปอร์
รางวัล > รางวัลโนเบล

สาขาเคมี – Ernst Otto Fischer, Geoffrey Wilkinson
สาขาวรรณกรรม – แพทริค วิคเตอร์ มาร์ตินเดล ไวท์
สาขาสันติภาพ – เฮนรี เอ. คิสซิงเกอร์, Lê Ðức Thọ
สาขาฟิสิกส์ – Leo Esaki, Ivar Giaever, Brian David Josephson
สาขาสรีรวิทยาหรือการแพทย์ – คาร์ล ฟอน ฟริสช์, คอนราด โลเรนซ์, นิโกลาส์ ทินเบอร์เกน
สาขาเศรษฐศาสตร์ – Wassily Leontief
คู จุน-ย็อบ

| คู จุน-ย็อบ |
| --- | --- |

เกิด:  (1969-09-11) 11 กันยายน ค.ศ. 1969 (55 ปี) โซล เกาหลีใต้
อาชีพ: นักร้อง นักเต้น ดีเจ แร็ปเปอร์ ศิลปิน นักแต่งเพลง โปรดิวเซอร์เพลง นักแสดง
คู่สมรส: ต้าเอส (สมรส 2022)
อาชีพทางดนตรี
รู้จักในชื่อ: DJ Koo
แนวเพลง: K-pop Dance music EDM R&B
เครื่องดนตรี: เสียงร้อง
ค่ายเพลง: Midas Entertainment
 
| --- | --- |
Korean name
ฮันกึล: 구준엽
ฮันจา: 具俊曄
อาร์อาร์: Gu Jun-yeop 
เอ็มอาร์: Ku Chun-yŏp 
คู จุน-ย็อบ (เกาหลี: 구준엽; ฮันจา: 具俊瞱; เกิด 11 กันยายน ค.ศ. 1969) หรือที่รู้จักในชื่อบนเวทีของเขาว่า DJ Koo เป็นนักร้อง ดีเจ นักเต้น แร็ปเปอร์ ศิลปินชาวเกาหลีใต้ เขาเป็นที่รู้จักกันดีในฐานะสมาชิกของคู่หูนักเต้น เค-ป็อป วงโคลน คู ถือเป็นหนึ่งในดาราเกาหลีรุ่นแรกที่ได้รับความนิยมอย่างมากในระดับสากล โดยเฉพาะใน ไต้หวัน เขายังเป็นที่รู้จักในฐานะหนึ่งในดีเจที่มีชื่อเสียงที่สุดของเกาหลีใต้ ซึ่งเป็นดีเจชาวเกาหลีคนแรกและคนเดียวที่ได้ทำการแสดงที่ เทศกาลดนตรีอัลทรา ในเมือง ไมอามี รัฐฟลอริดา ติดต่อกัน
ชีวิตส่วนตัว

ในปี ค.ศ. 1998 คู ได้พบกับนักแสดงสาวชาวไต้หวัน ต้าเอส เมื่อเขาได้รับเชิญไปไต้หวันในฐานะแขกรับเชิญในคอนเสิร์ต ทั้งสองเริ่มออกเดทหลังจากนั้นไม่นาน คูกล่าวว่า "มันคือรักแรกพบ...เราเรียนรู้ภาษาของกันและกัน และมักจะเดินทางไปเยี่ยมเยือนกัน" อย่างไรก็ตาม ความสัมพันธ์ของพวกเขากินเวลาเพียงประมาณหนึ่งปี  เนื่องจาก "การห้ามออกเดท" ในอุตสาหกรรม เค-ป็อป ความสัมพันธ์ของพวกเขาจึงถูกคัดค้านโดยผู้จัดการของ คู ซึ่งนำไปสู่การแยกทางกันในปี ค.ศ. 2000
ในวันอังคารที่ 8 มีนาคม พ.ศ. 2565 คูประกาศในอินสตาแกรมของเขาว่าเขาได้แต่งงานกับ ต้าเอส เขาแท็กภรรยาของเขาในโพสต์ซึ่งเขียนทั้ง ภาษาเกาหลี และ อักษรจีนตัวเต็ม ซึ่งอ่านว่า:
เราแต่งงานกัน. ที่จะได้มีพรหมลิขิตกับผู้หญิงคนนั้นที่ฉันตกหลุมรักเมื่อ 20 กว่าปีที่แล้ว นี่คือความรักที่เราทั้งคู่ต่างอยากจะทะนุถนอมและดำเนินต่อไป เมื่อฉันได้ยินเกี่ยวกับการหย่าร้างของเธอ ฉันค้นหาหมายเลขของเธอเมื่อ 20 ปีที่แล้วและติดต่อเธอ โชคดีที่หมายเลขของเธอยังเหมือนเดิม ดังนั้นเราจึงสามารถเชื่อมต่อใหม่ได้  เราเสียเวลาด้วยกันมากเกินไป ฉันเลยแนะนำให้เราแต่งงานกัน แล้วเธอก็ตอบตกลง เราจะอยู่ด้วยกันหลังจากจดทะเบียนสมรสแล้ว ตั้งแต่ฉันแต่งงาน ฉันหวังเป็นอย่างยิ่งว่าจะได้รับการสนับสนุนและพรจากคุณ ขอบคุณทุกคน.
- คู จุน-ย็อบ
วัดท่าโรงช้าง

| วัดท่าโรงช้าง |
| --- | --- |
ที่ตั้ง: ตำบลท่าโรงช้าง อำเภอพุนพิน จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระปลัด สัญญา สญฺญโต
 สถานีย่อยพระพุทธศาสนา
วัดท่าโรงช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าโรงช้าง อำเภอพุนพิน จังหวัดสุราษฎร์ธานี มีเนื้อที่ 12 ไร่ ทิศเหนือและทิศใต้จดที่ดินเอกชน ทิศตะวันออกจดถนนสาธารณะ ทิศตะวันตกจดลำห้วย ปัจจุบันมีพระปลัด สัญญา สญฺญโต ดำรงตำแหน่งเจ้าอาวาส
วัดท่าโรงช้างตั้งวัดเมื่อวันที่ 22 มีนาคม พ.ศ. 2526	ได้รับพระราชทานวิสุงคามสีมาเมื่อ 23 เมษายน พ.ศ. 2529 เขตวิสุงคามสีมากว้าง 20เมตร ยาว 29 เมตร
อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 17 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก กุฎิสงฆ์จำนวน 7 หลัง เป็นอาคารครึ่งตึกครึ่งไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก ศาลาอเนกประสงค์ กว้าง 8 เมตร ยาว 1 เมตร สร้างเมื่อ พ.ศ. 2545 ฌาปนสถานและโรงครัว ปูชนียวัตถุที่สำคัญ ได้แก่ พระประธานประจำอุโบสถปางสมาธิ ขนาดหน้าตักกว้าง 19 นิ้ว สูง 23 นิ้ว สร้างเมื่อ พ.ศ. 2528
รายนามเจ้าอาวาส

พระคล้าย ขนติธมโม พ.ศ. 2510–2512
พระครูสถิต วัฒนคุณ พ.ศ. 2513–
พระปลัด สัญญา สญฺญโต
โครงข่ายฮอปฟีลด์

โครงข่ายฮอปฟีลด์ (Hopfield network) เป็นรูปแบบหนึ่งของโครงข่ายประสาทเทียม เสนอโดยจอห์น ฮอปฟีลด์ นักฟิสิกส์ชาวอเมริกัน
โครงข่ายฮอปฟีลด์เป็นโครงข่ายแบบไม่ประสานเวลาที่มีการโต้ตอบแบบสมมาตรระหว่างหน่วย (เซลล์ประสาท) และทำให้พลังงานของโครงข่ายเป็นค่าต่ำสุดโดยผ่านการดำเนินการตามธรรมชาติ เดิมทีโครงข่ายนี้ถูกคิดขึ้นมาเพื่อเป็นแบบจำลองในการกำหนดเงื่อนไขความเสถียรของแก้วสปิน แต่ต่อมาได้รับการยอมรับในวงกว้างในฐานะแบบจำลองสำหรับหน่วยความจำเชื่อมโยงโดยผ่านโครงข่าย กลายเป็นหนึ่งในแรงบันดาลใจที่นำไปสู่งานวิจัยด้านโครงข่ายประสาทเทียม และยังกลายเป็นพื้นฐานสำหรับเครื่องบ็อลทซ์มันในเวลาต่อมาด้วย
โครงข่ายนี้เป็นแบบจำลองที่ใช้ความผันแปรทางสถิติเพื่อมุ่งเป้าไปที่การทำให้ได้ค่าพลังงานต่ำสุดวงกว้างไม่ใช่แค่ค่าต่ำสุดแบบเฉพาะที่
ในปี 2024 จอห์น ฮอปฟีลด์ได้รับรางวัลโนเบลสาขาฟิสิกส์ร่วมกันกับเจฟฟรีย์ ฮินตันจากการมีส่วนร่วมในการพัฒนาด้านการเรียนรู้ของเครื่อง รวมถึงการคิดค้นโครงข่ายฮอปฟีลด์
โครงสร้างและการทำงาน

แต่ละหน่วยภายในโครงข่ายฮอปฟีลด์มีสมบัติค่าป้อนเข้าและค่าขาออกแบบแมคคัลลอค–พิตส์ (McCulloch–Pitts)
ในแต่ละช่วงของเวลา  t ให้  w_{ij}(t) เป็นค่าสัมประสิทธิ์คู่ควบจากหน่วย  j ถึง  i ส่วน  -\theta _{i}(t) คือค่าขีดแบ่งของหน่วย  i ในขณะที่  x_{i}(t) เป็นค่าขาออกของหน่วย  i ในที่นี้ สำหรับคู่  i,  j ทั้งหมด ถ้า  i\neq j แล้ว  w_{ij}(t)=w_{ji}(t) ในขณะที่ถ้า  i=j แล้ว  w_{ij}(t)=0
พลังงานของโครงข่ายทั้งหมด  E(t) นิยามได้เป็น
แบบจำลองที่มีโครงสร้างดังกล่าวทำงานสำหรับแต่ละส่วนของเวลาดังต่อไปนี้
เลือกหนึ่งหน่วยโดยการสุ่ม
คำนวณผลรวมถ่วงน้ำหนักของค่าป้อนเข้าของหน่วยนั้น
ปรับค่าขาออกของหน่วยนั้นโดยขึ้นกับผลลัพธ์
ถ้ามากกว่าค่าขีดแบ่ง ให้เป็น 1
หากเท่ากับค่าขีดแบ่ง ให้เป็นค่าเดียวกับค่าปัจจุบัน
ถ้าน้อยกว่าค่าขีดแบ่ง ให้เป็น 0
เพิ่มค่า  t และทำซ้ำตั้งแต่เริ่มต้น
พอทำเช่นนั้นแล้วก็จะเห็นได้ว่าโดยง่ายว่า  E(t) จะมีแต่ลดลงไปเรื่อย ๆ เมื่อ  t เพิ่มขึ้น แล้วในที่สุดก็จะลู่เข้าค่าต่ำสุดค่าหนึ่งไม่เปลี่ยนแปลงอีก
โฮะ

โฮะ เป็นสตูดิโออัลบั้มที่ 26 ของวงคาราบาว ออกจำหน่ายเมื่อวันที่ 7 เมษายน พ.ศ. 2552 โดยมีเพลงทั้งหมด 12 เพลง เช่นเพลงชื่อเดียวกับอัลบั้มที่เปรียบเทียบสภาพบ้านเมืองในขณะนั้นกับ แกงโฮะ อาหารประจำภาคเหนือของไทย เมด อิน ไทยแลนด์ '52 ที่นำเพลง เมด อิน ไทยแลนด์ ดั้งเดิมมาแต่งเนื้อใหม่ให้เข้ากับสถานการณ์บ้านเมืองในปัจจุบัน และย้ำเตือนให้คนไทยใช้สินค้าในประเทศ องค์ดำ ซึ่งเป็นอีกเพลงที่แต่งขึ้นเพื่อเฉลิมพระเกียรติพระนเรศวรมหาราช เช่นเดียวกับเพลง พระนเรศวรมหาราช ในอัลบั้ม ขุนศึก โดยมีดนตรีที่ใกล้เคียงกับเพลง เจ้าตาก และ บางระจันวันเพ็ญ ที่โด่งดัง เพื่อชีวิตติดล้อ ที่ได้ เสก โลโซ มาร่วมแต่งเพลงและเล่นกีต้าร์ด้วย หรือ ควายไทย เพลงที่พูดถึงควาย ซึ่งเป็นสัญลักษณ์ของวงคาราบาว จากปลายปากกาของ ประภาส ชลศรานนท์ นอกจากนี้ยังมีเพลง Lonely Man Magic Moon ที่คาราบาวนำมาแปลเป็นภาษาไทยด้วย โดยใช้ชื่อภาษาไทยว่า คนเหงาเดือนหงาย
สมาชิกในวง

ยืนยง โอภากุล (แอ๊ด) :กีตาร์, ร้องนำ, ร้องประสาน
ปรีชา ชนะภัย (เล็ก) :กีตาร์, ซอ, ร้องนำ, ร้องประสาน
เทียรี่ เมฆวัฒนา (เทียรี่) :กีตาร์, ร้องนำ, ร้องประสาน
อนุพงษ์ ประถมปัทมะ (อ๊อด):กีตาร์เบส
ลือชัย งามสม (ดุก) :คีย์บอร์ด,  ทรัมเป็ต, ร้องประสาน
ขจรศักดิ์ หุตะวัฒนะ (หมี) :กีตาร์, แมนโดลิน, ร้องประสาน
ชูชาติ หนูด้วง (โก้) :กลอง
ธนะสิทธิ์ พันธุ์พงษ์ไทย (อ้วน) :กลอง, ขลุ่ย, ร้องประสาน
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "เพลงโฮะ" | 4:33 |
| 2. | "เมด อิน ไทยแลนด์ '52" | 3:51 |
| 3. | "องค์ดำ" | 4:49 |
| 4. | "ควายไทย" | 4:33 |
| 5. | "เพื่อชีวิตติดล้อ" | 4:33 |
| 6. | "หัวใจสองล้อ" | 4:01 |
| 7. | "เขาพระจันทร์" | 4:50 |
| 8. | "ทะเลอารมณ์" | 4:09 |
| 9. | "ครูตึ๋ง" | 4:34 |
| 10. | "จ้อนนอนเล่น" | 4:36 |
| 11. | "Lonely Man Magic Moon (คนเหงาเดือนหงาย)" | 4:21 |
| 12. | "ยังมีประเทศไทย" | 5:12 |
| ความยาวทั้งหมด: | ความยาวทั้งหมด: | 54:02 |
เคานต์และดยุกแห่งซาวอย

ตราประจำราชวงศ์ซาวอย (ศตวรรษที่ 16)
เคานต์และดยุกแห่งซาวอย เป็นบรรดาศักดิ์ของผู้ปกครองดินแดนซาวอย นับแต่การสถาปนาในศตวรรษที่ 11 อาณาจักรเคาน์ตีแห่งนี้ปกครองโดยราชวงศ์ซาวอย ต่อมาเคาน์ตีแห่งซาวอยได้รับการยกฐานะขึ้นเป็นดัชชีในต้นศตวรรษที่ 15 มีอมาเดโอที่ 8 เป็นดยุกพระองค์แรก ต่อมาในศตวรรษที่ 18 ดยุกวิตโตรีโอ อาเมเดโอที่ 2 ทรงผนวกราชอาณาจักรซาร์ดิเนียเข้าเป็นส่วนหนึ่งของดัชชี ทำให้ดยุกแห่งซาวอยทรงเป็นพระมหากษัตริย์ซาร์ดิเนียด้วย
ดยุคแห่งซาวอย > พระมหากษัตริย์ซาร์ดีเนีย

| พระนาม | พระรูป | ประสูติ | สมรส | สิ้นพระชนม์ |
| --- | --- | --- | --- | --- |
| วิกเตอริโอ อมาเดโอที่ 2 1720–1730 |  | 14 พฤษภาคม 1666 พระราชวังหลวงตูริน พระโอรสในคาร์โล เอมมานูเอลที่ 2 และมารี ฌานแห่งซาวอย | แอนน์ มารี แห่งออร์เลอองส์ 10 เมษายน 1684 แวร์ซายส์ 6 พระองค์ | 31 ตุลาคม 1732 ปราสาทริโวลี พระชนมายุ 66 |
| คาร์โล เอมมานูเอลที่ 3 1730 – 1773 |  | 27 เมษายน 1701 ตูริน พระราชโอรสในวิกเตอริโอ อมาเดโอที่ 2 และแอนน์ มารี แห่งออร์เลอองส์ | แอนน์ คริสทีนแห่งซูลส์บาค 15 มีนาคม 1722 1 พระองค์  โปลีเซนา คริสตินาแห่งเฮสเซอ-รอเทินเบิร์ก 20 สิงหาคม 1724 6 พระองค์  เอลิซาเบธ เทเรซแห่งลอแรน 5 มีนาคม 1737 3 พระองค์ | 20 กุมภาพันธ์ 1773 ตูริน พระชนมายุ 72 |
| วิกเตอริโอ อมาเดโอที่ 3 1773 –  1796 |  | 26 มิถุนายน 1726 ตูริน พระราชโอรสใน คาร์โล เอมมานูเอลที่ 3 และ โปลีเซนา คริสตินาแห่งเฮสเซอ-รอเทินเบิร์ก | มาเรีย แอนโทเนีย เฟอร์นันดาแห่งสเปน 31 พฤษภาคม1750 12 พระองค์ | 16 ตุลาคม 1796 มอนคาลิเอริ พระชนมายุ 70 |
| คาร์โล เอมมานูเอลที่ 4  1796 –  1802 |  | 24 พฤษภาคม 1751 ตูริน พระราชโอรสในวิกเตอริโอ อมาเดโอที่ 3 และ มาเรีย แอนโทเนีย เฟอร์นันดาแห่งสเปน | มารี โคลทิลด์แห่งฝรั่งเศส 27 สิงหาคม 1775 ไม่มี | 6 ตุลาคม 1819 โรม พระชนมายุ 68 |
| วิกเตอริโอ เอมมานูเอลที่ 1 1802 – 1821 |  | 24 กรกฎาคม 1759 ตูริน พระราชโอรสในวิกเตอริโอ อมาเดโอที่ 3 และ มาเรีย แอนโทเนีย เฟอร์นันดาแห่งสเปน | มาเรีย เทเรซาแห่งออสเตรีย-เอสเต 21 เมษายน 1789 7 พระองค์ | 10 มกราคม 1824 มอนคาลิเอริ พระชนมายุ 65 |
| คาร์โล เฟลิกซ์  1821 – 1831 |  | 6 เมษายน 1765 ตูริน พระราชโอรสในวิกเตอริโอ อมาเดโอที่ 3 และ มาเรีย แอนโทเนีย เฟอร์นันดาแห่งสเปน | มาเรีย คริสติน่าแห่งบูร์บง ซิซิลีทั้งสอง 7 มีนาคม 1807 ไม่มี | 27 เมษายน 1831 ตูริน พระชนมายุ 66 |
| คาร์โล อัลเบอร์โต 1831 – 1849 |  | 2 ตุลาคม 1798 ตูริน พระราชโอรสในคาร์โล เอมมานูเอล, เจ้าชายแห่งคาริญานและมาเรีย คริสตินาแห่งซัคเซิน | มาเรีย เทเรซาแห่งทัสคานี 30 กันยายน 1817 3 พระองค์ | 28 กรกฎาคม 1849 ปอร์โต พระชนมายุ 50 |
| วิกเตอริโอ เอมมานูเอลที่ 2  1849 – 1861 |  | 14 มีนาคม 1820 ตูริน พระราชโอรสในคาร์โล อัลเบอร์โตและมาเรีย เทเรซาแห่งทัสคานี | อเดเลดแห่งออสเตรีย 12 เมษายน 1842 8 พระองค์  โรซา เวอร์เซลลานา 18 ตุลาคม 1869 2 พระองค์ | 9 มกราคม 1878 โรม พระชนมายุ 57 |
แหล่งอ้างอิง

Savoy Genealogy
โอโซมัตสึคุง

ซีรีส์มังงะโดยฟูจิโอะ อากัตสึกะ
| --- | --- |
โอโซมัตสึคุง

おそ松くん (Osomatsu-kun)
แนว: สุขนาฏกรรม
มังงะ
เขียนโดย: ฟูจิโอะ อากัตสึกะ
สำนักพิมพ์: โชงากูกัง โคดันชะ โชเน็งกาโฮชะ
นิตยสาร: โชเน็งซันเดย์รายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 15 เมษายน พ.ศ. 2505 – 15 มกราคม พ.ศ. 2512
จำนวนเล่ม: 34
อนิเมะโทรทัศน์
กำกับโดย: อากิระ ชิงิโนะ
สตูดิโอ: ชิลเดรนส์คอร์เนอร์, สตูดิโอซีโร
เครือข่าย: MBS
ฉาย:  5 กุมภาพันธ์ พ.ศ. 2509  –  25 มีนาคม พ.ศ. 2510
ตอน: 56
อนิเมะโทรทัศน์
กำกับโดย: อากิระ ชิงิโนะ
สตูดิโอ: ปิเอโร
เครือข่าย: ฟูจิทีวี
ฉาย:  13 กุมภาพันธ์ พ.ศ. 2531  –  30 ธันวาคม พ.ศ. 2532
ตอน: 86
ภาพยนตร์อนิเมะ
Osomatsu-kun: Suika no Hoshi Kara Konnichiwa zansu!
กำกับโดย: ริวอิจิ โอกูมูระ
เขียนบทโดย: โทกิโอะ สึจิยะ
ดนตรีโดย: ยูซูเกะ ฮมมะ
สตูดิโอ: ปิเอโร
ฉาย: 18 มีนาคม พ.ศ. 2532
ความยาว: 25 นาที
ซีรีส์อนิเมะโทรทัศน์
 โอโซมัตสึซัง (พ.ศ. 2558) 
โอโซมัตสึคุง (ญี่ปุ่น: おそ松くん; โรมาจิ: Osomatsu-kun) เป็นซีรีส์มังงะแนวสุขนาฏกรรม แต่งเรื่องและวาดภาพโดยฟูจิโอะ อากัตสึกะ ตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงากูกังตั้งแต่ปี พ.ศ. 2505 ถึง พ.ศ. 2512 ซีรีส์เป็นเรื่องราวของกลุ่มพี่น้องฝาแฝดหกคนที่มักก่อเรื่องวุ่นวายต่าง ๆ ได้รับการดัดแปลงเป็นซีรีส์อนิเมะโทรทัศน์ 2 ครั้งต่างกันในชื่อเรื่องเดียวกัน ครั้งแรกผลิตโดยสตูดิโอซีโรในปี พ.ศ. 2509 ครั้งที่สองผลิตโดยสตูดิโอปิเอโรในปี พ.ศ. 2531 ซีรีส์อนิเมะใหม่โดยสตูดิโอปิเอโร โอโซมัตสึซัง ออกอากาศตั้งแต่เดือนตุลาคม พ.ศ. 2558 เพื่อฉลองครบรอบ 80 ปีชาตกาลของอากัตสึกะ โดยมีมังงะดัดแปลงวาดภาพโดยมาซาโกะ ชิตาตะตีพิมพ์ในนิตยสารยูของสำนักพิมพ์ชูเอชะตั้งแต่เดือนมกราคม พ.ศ. 2559
ในปี พ.ศ. 2507 อากัตสึกะชนะเลิศรางวัลมังงะโชงากูกังครั้งที่ 10 จากเรื่อง โอโซมัตสึคุง
แหล่งข้อมูลอื่น

Pachinko Slots screenshots (ญี่ปุ่น)
Osomatsu-kun (1966 series) (อนิเมะ) ที่เครือข่ายข่าวอนิเมะ
อเมริกันอันธพาล

อเมริกันอันธพาล เป็นสตูดิโออัลบั้มชุดที่ 19 ของวงคาราบาว และเป็นอัลบั้มที่ 2 ที่ออกกับสังกัดวอร์นเนอร์ มิวสิก โดยทางวงลดความเคร่งเครียดของเนื้อหาลงมาจากชุดที่แล้ว และทำเพลงร่วมสมัยและฟังง่ายมากขึ้น โดยมีส่วนผสมของเพลงบลูส์และริทึมแอนด์บลูส์เข้ามาเพิ่มความแปลกใหม่ในดนตรีของคาราบาวเอง จึงให้เป็นอัลบั้มที่แฟนเพลงคาราบาวยุคใหม่ชื่นชอบอัลบั้มหนึ่ง โดยมีเพลงที่ได้รับความนิยมอาทิ อเมริกันอันธพาล, เสือ, ฝัน,สาธุชน,มาลัยเสี่ยงรถ,รักนี้มีแต่เธอ
โดยมี กีรติ พรหมสาขา ณ สกลนคร หรือเขียว ซึ่งเป็นสมาชิกเก่าเข้ามาร่วมงานอีกครั้ง ซึ่งอัลบั้มชุดนี้ได้รับรางวัลสีสันอะวอร์ดส์ 2 รางวัล คือ อัลบั้มยอดเยี่ยม และโปรดิวเซอร์ยอดเยี่ยม ประจำปี พ.ศ. 2541
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "อเมริกันอันธพาล" | 4:01 |
| 2. | "เสือ" | 5:27 |
| 3. | "รักนี้มีแต่เธอ" | 4:40 |
| 4. | "มาลัยเสี่ยงรถ" | 4:54 |
| 5. | "ไอ้หนู" | 4:58 |
| 6. | "สาธุชน" | 4:38 |
| 7. | "น้ำจิ้ม" | 3:26 |
| 8. | "ฝัน" | 4:43 |
| 9. | "ป.4 ทำนา" | 5:00 |
| 10. | "ปองประโอนประเจียจนกัมพูเจีย" | 5:18 |
| ความยาวทั้งหมด: | ความยาวทั้งหมด: | 47:05 |
สมาชิกในวง

ยืนยง โอภากุล (กีตาร์,ร้องนำ,ร้องประสาน)
กีรติ พรหมสาขา ณ สกลนคร (ร้องนำเพลง ป.4 ทำนา)
ปรีชา ชนะภัย (กีตาร์,ร้องนำเพลง มาลัยเสี่ยงรถ,ร้องประสาน)
เทียรี่ เมฆวัฒนา (กีตาร์,ร้องนำเพลง รักนี้มีแต่เธอ และเพลง ฝัน,ร้องประสาน)
อนุพงษ์ ประถมปัทมะ (ร้องประสาน)
ลือชัย งามสม (ดุก) คีย์บอร์ด,  ร้องประสาน
ขจรศักดิ์ หุตะวัฒนะ (หมี) กีตาร์, แมนโดลิน, ร้องประสาน
ชูชาติ หนูด้วง (โก้) กลอง
ศยาพร สิงห์ทอง (น้อง) เพอร์คัสชั่น
อื่น ๆ

ก่อนที่จะออกเป็นอัลบั้มเต็ม แอ๊ด ในฐานะนักร้องนำได้ออกเป็นมินิอัลบั้มมาก่อน โดยจำหน่ายในแวดวงที่จำกัด
อัลบั้มชุดนี้เป็นเพียงไม่กี่อัลบั้มของทางวงที่ไม่มีเพลงจังหวะ 3 ช่าอยู่เลย
ปองประโอนประเจียจนกัมพูเจีย เป็นภาษาเขมร แปลว่า "พี่น้องประชาชนกัมพูชา"
แหลม มอริสัน เป็นแขกรับเชิญพิเศษ โดยเล่นกีตาร์โซโล่ ในเพลง น้ำจิ้ม
เพลง เสือ เป็นเพลงแนวปรัชญา ที่แต่งมาจากหนังสือเรื่อง "คนกับเสือ" ของเสกสรรค์ ประเสริฐกุล
ภายในปกอัลบั้ม ไม่มีเครดิตการเล่นเบสของอ๊อด - อนุพงษ์ ประถมปัทมะ แต่คนที่เล่นเบสขณะบันทึกเสียงคือ อ๊อด อ่างทอง
ปรัศนี

ปรัศนี หรือ เครื่องหมายคำถาม หรือ เครื่องหมายสงสัย (question mark) เป็นเครื่องหมายวรรคตอนสากลอย่างหนึ่ง มีลักษณะคล้ายตะขอหันทางซ้ายและมีจุดอยู่ข้างล่าง
การใช้งาน

ใช้เติมหลังประโยคคำถาม นิยมใช้ในภาษาอังกฤษและภาษาละตินอื่น ๆ
ไก่กับไข่อะไรเกิดก่อนกัน?
ใช้เติมเพื่อแสดงถึงความสงสัย หรือความไม่แน่ใจ สามารถเติมอัศเจรีย์ประกอบด้วยก็ได้
ครั้นเรานั่งรถผ่านมา เห็นเงาตะคุ่ม ๆ ข้างทาง หรืออาจจะเป็นผี!?
ใช้แทนที่สิ่งที่ไม่รู้ค่า หรือต้องการปิดบัง
หมายเลขโทรศัพท์ของเราคือ 0-2456-????
ปรัศนีในนิพจน์ปรกติ (regular expression) ใช้แทนตัวอักขระ 0 หรือ 1 ตัว
ปรัศนีเป็นตัวแยกระหว่างแอดเดรสกับเควียรีสตริงในยูอาร์แอล
http://www.some-news-agent.com/news.php?page=3
ในภาษาอาหรับ ปรัศนีเขียนกลับด้านอย่างนี้ ؟
ดูเพิ่ม

ปรัศนีกลับหัว
Ya Yeet!
700

700 (เจ็ดร้อย) เป็นจำนวนธรรมชาติที่อยู่ถัดจาก 699 (หกร้อยเก้าสิบเก้า) และอยู่ก่อนหน้า 701 (เจ็ดร้อยเอ็ด)
คำเติมนำหน้า

ภาษากรีก - heptahecto-
ภาษาละติน - septacenti-
วัดพบพระ

| วัดพบพระ |
| --- | --- |
ที่ตั้ง: ตำบลพบพระ อำเภอพบพระ จังหวัดตาก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพบพระ หรือ วัดพบพระใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพบพระ อำเภอพบพระ จังหวัดตาก มีที่ดินตั้งวัดเนื้อที่ 9 ไร่ 1 งาน 95 ตารางวา
วัดพบพระตั้งวัดเมื่อวันที่ 21 มีนาคม พ.ศ. 2480 เดิมมีนามว่า วัดเพาะพะ หรือ วัดเพอะพะ มีนายจันทร์ ทิปัญญา เป็นผู้นำในการจัดสร้างวัด ต่อมาในปี พ.ศ. 2483 ได้เปลี่ยนนามวัดเสียใหม่ตามชื่อหมู่บ้าน เป็น "วัดพบพระ" ได้รับพระราชทานวิสุงคามสีมาวันที่ 5 พฤศจิกายน พ.ศ. 2523 เขตวิสุงคามสีมา กว้าง 20 เมตร ยาว 40 เมตร ทางวัดได้เปิดสอนพระปริยัติธรรม พ.ศ. 2510
อาคารเสนาสนะที่สำคัญ ได้แก่ ศาลาการเปรียญกว้าง 15 เมตร ยาว 22 เมตร สร้าง พ.ศ. 2498 เป็นอาคารไม้ กุฏิสงฆ์ จำนวน 1 หลัง เป็นอาคารไม้ สำหรับปูชนียวัตถุ พระพุทธรูปขนาดปางต่างๆ จำนวน 6 องค์ เจดีย์องค์ใหญ่ 1 องค์
รายนามเจ้าอาวาส

พระอธิการสม พ.ศ. 2511–2513
พระอธิการผล โชติกโร พ.ศ. 2514–2522
พระผ่าน สนฺติกโร
เขื่อนลำตะคอง

Dam in ตำบลคลองไผ่ อำเภอสีคิ้ว จังหวัดนครราชสีมา
| เขื่อนลำตะคอง |
| --- | --- |


ที่ตั้ง: ตำบลคลองไผ่ อำเภอสีคิ้ว จังหวัดนครราชสีมา
ผู้ดำเนินการ: การไฟฟ้าฝ่ายผลิตแห่งประเทศไทย
เขื่อนและทางน้ำล้น
ปิดกั้น: ลำตะคอง
ความสูง: 40.3 เมตร
ความยาว: 527 เมตร
ความกว้าง (ฐาน): 256 เมตร
อ่างเก็บน้ำ
ปริมาตรกักเก็บน้ำ: 310 ล้านลูกบาศก์เมตร
รถจักรไอน้ำญี่ปุ่นมิกาโด หมายเลข 952 จอดอยู่ในพิธีเปิดเขื่อนลำตะคอง อำเภอสีคิ้ว, จังหวัดนครราชสีมา โดยพันเอก แสง จุละจาริตต์ ผู้ว่าการรถไฟแห่งประเทศไทย คนที่ 3 เมื่อวันที่ 1 ธันวาคม พ.ศ. 2510
เขื่อนลำตะคอง เป็นเขื่อนดิน (earthfill dam) สร้างขึ้นบริเวณช่องเขาเขื่อนลั่นกับช่องเขาถ่านเสียด กั้นขวางลำตะคอง ตั้งอยู่ในตำบลคลองไผ่ อำเภอสีคิ้ว จังหวัดนครราชสีมา เขื่อนสูง 40.3 เมตร สันเขื่อนยาว 527 เมตร กว้าง 10 เมตร อ่างเขื่อนเก็บน้ำเหนือเขื่อนมีความยาวตลอดลำน้ำ 19 กิโลเมตร มีพื้นที่ 277,000 ไร่ สามารถเก็บกักน้ำได้ 310 ล้านลูกบาศก์เมตร
เขื่อนลำตะคองเริ่มก่อสร้างเมื่อ พ.ศ. 2512 สร้างแล้วเสร็จเมื่อ พ.ศ. 2517 เริ่มมีการเสนอการติดตั้งเครื่องกำเนิดไฟฟ้าชนิดสูบกลับเมื่อ พ.ศ. 2518 จนระหว่าง พ.ศ. 2532–2534 ได้รับทุนจากรัฐบาลญี่ปุ่น (Japan International Cooperation Agency หรือ JICA) ให้ศึกษาความเป็นไปได้ โดยมหาวิทยาลัยขอนแก่นประเมินผลกระทบสิ่งแวดล้อมตั้งแต่ พ.ศ. 2534–2537 โครงการจึงได้รับอนุมัติก่อสร้าง
สิ่งก่อสร้างประกอบด้วย อ่างเก็บน้ำตอนบนสร้างบนยอดเขาเขื่อนลั่น พื้นที่ก่อสร้างประมาณ 0.4 ตารางกิโลเมตร หรือประมาณ 212 ไร่  มีความจุของอ่าง 9.9 ล้านลูกบาศก์เมตร อ่างล่างเก็บน้ำเขื่อนลำตะคองเดิม มีความจุของอ่างประมาณ 290 ล้านลูกบาศก์เมตร โรงไฟฟ้าใต้ดิน ติดตั้งเครื่องกำเนิดไฟฟ้าและอุปกรณ์ จำนวน 4 ชุด รวมกำลังผลิตไฟฟ้า 1,000 เมกะวัตต์ อุโมงค์ส่งน้ำ 2 แนว เชื่อมระหว่างอ่างเก็บน้ำบนภูเขาและโรงไฟฟ้าใต้ดิน ยาวประมาณ 1,470 เมตร
โรงไฟฟ้าลำตะคองชลภาวัฒนาเป็นโรงไฟฟ้าพลังน้ำแบบสูบกลับ อยู่ลึกจากผิวดินประมาณ 350 เมตร มีขนาดกว้าง 23 เมตร ยาว 175 เมตร สูง 47 เมตร เพื่อเพิ่มระยะทางจากอ่างเก็บน้ำบนเขาถึงอาคารโรงไฟฟ้าให้น้ำที่ไหลลงมามีกำลังแรงขึ้น ติดตั้งเครื่องกำเนิดไฟฟ้า ขนาด 250 เมกะวัตต์ จำนวน 2 เครื่อง รวมกำลังผลิตติดตั้ง 500 เมกะวัตต์ ต่อมาได้ติดตั้งเครื่องกำเนิดไฟฟ้าเพิ่มเติมอีกจำนวน 2 เครื่อง รวมการผลิตทั้งสิ้น 1,000 เมกะวัตต์ ใช้น้ำจากอ่างเก็บน้ำเขื่อนลำตะคอง เป็นเชื้อเพลิงหลัก และมีกังหันลมลำตะคอง จากข้อมูล พ.ศ. 2563 ติดตั้งกังหันลมผลิตไฟฟ้าจำนวน 14 ต้น ทอดยาวไปตลอดแนวเขายายเที่ยง
สวัสดีประเทศไทย

สวัสดีประเทศไทย เป็นสตูดิโออัลบั้มชุดที่ 28 ของวงคาราบาว วางจำหน่ายเมื่อวันที่ 7 พฤศจิกายน พ.ศ. 2556 ซึ่งวันนั้น วอร์นเนอร์ มิวสิก ไทยแลนด์ ได้จัดแถลงข่าวเปิดอัลบั้มด้วย มีเพลงทั้งสิ้น 11 เพลง อาทิ เพลงชื่อเดียวกับอัลบั้ม มีเนื้อหาเพื่อกระตุ้นจิตสำนึกคนไทยให้หันมองถึงสิ่งที่เกิดขึ้นในแผ่นดินไทย, ใครวะแก๊แก่ บทเพลงเสียดสีที่เต็มไปด้วยอารมณ์ขันสนุก ๆ หยอกเย้ากับชีวิตที่เมื่อมีอายุมากขึ้น ความคะนองที่เคยมีกลับหดหาย แต่ก็ได้ภูมิปัญญาที่สั่งสมมาในแต่ละวันเวลาที่ผ่านไปมาแทน, รักราดแกง เพลงรักที่ชื่อเพลงเปรียบเปรยได้อย่างเห็นภาพชัด กับเรื่องราวชีวิตคู่ที่ไม่ราบรื่น ไม่สดใส แต่หากรู้จักเอาความรัก การให้อภัยมาคลุกเคล้า ความรักก็จะกลมกล่อม มีรสอร่อยเหมือนข้าวราดแกง, วันพ่อ ที่มีเนื้อหามองไปถึงชีวิตของพ่อของใครบางคน ที่ทำหน้าที่เพื่อสังคม ทำงานเก็บขยะ จนยากจะหาเวลาดูแลครอบครัวและลูก ๆ ถึงกับไม่มีเวลาไปร่วมงานวันพ่อที่โรงเรียนของลูกจัดขึ้น, ซานตาน่าคาราบาว ที่แต่งขึ้นเพื่อยกย่องศิลปินละตินร็อคระดับโลก คาร์ลอส ซานตานา ซึ่งวงคาราบาวถือเป็นต้นแบบ และชื่นชอบผลงานเพลงมายาวนาน โดยมีคอนเสิร์ตเปิดอัลบั้ม คือ กินลม ชมบาว ในวันที่ 9 พฤศจิกายน พ.ศ. 2556